Alls eru því sjö í gæsluvarðhaldi í tveimur óskyldum málum sem þó snúa bæði að skipulagðri glæpastarfsemi . Vísir / Vilhelm Þrír eru í haldi Lögreglunnar á höfuðborgarsvæðinu í þágu rannsóknar hennar á skipulagðri brotastarfsemi , en þremenningarnir , sem voru handteknir fyrr í vikunni , voru úrskurðaðir í gæsluvarðhald til 19. júní á grundvelli rannsóknarhagsmuna . Rannsókn lögreglu snýr m.a. að fíkniefnamisferli og peningaþvætti , en ráðist var í þrjár húsleitir vegna þessa og var um umfangsmiklar aðgerðir að ræða . Rannsókn málsins hefur staðið yfir undanfarnar vikur , en hinir handteknu eru á fertugs - og fimmtugsaldri . Í tilkynningu frá lögreglu segir að ekki sé hægt að veita frekari upplýsingar um málið að svo stöddu . Lögreglan tekur skýrt fram að málið er óskylt öðru máli sem einnig snýr að skipulagðri brotastarfsemi og hefur verið til umfjöllunar . Þar eru fjórir í gæsluvarðhaldi , þar af tveir af sakborningunum í Pólstjörnumálinu . Handtökur áttu sér stað síðustu helgi og verða þeir í gæsluvarðhaldi að óbreyttu til 21. júní . Fyrrnefndar aðgerðir eru liður í baráttu Lögreglunnar á höfuðborgarsvæðinu gegn skipulagðri brotastarfsemi . „ Ráðist var í níu húsleitir en rannsókn snýr meðal annars að framleiðslu fíkniefna og peningaþvætti .